
ΑΠΟΣΠΑΣΜΑ                        
Από το πρακτικό της με αριθ. 44ης/2023 κατεπείγουσας Συνεδρίασης

της Οικονομικής Επιτροπής

του Δήμου Λευκάδας

Αριθ. Απόφ. 376/2023
Στη Λευκάδα σήμερα  στις 20 του μηνός Οκτωβρίου του έτους 2023, ημέρα Παρασκευή και ώρα 13:30,  ήλθε σε κατεπείγουσα, διά ζώσης συνεδρίαση, η Οικονομική Επιτροπή του Δήμου, σύμφωνα με τις δ/ξεις του άρθρου 75 του Ν.3852/2010 όπως αυτό αντικαταστάθηκε από το άρθρο 77 του Ν. 4555/18 και τις δ/ξεις του άρθρου 78 του Ν. 4954/22, ύστερα από την αριθ. πρωτ: 23804/20-10-2023 έγγραφη πρόσκληση του Προέδρου της, η οποία επιδόθηκε  νόμιμα στα μέλη της.
Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω πέντε (5) μέλη, άρχισε η Συνεδρίαση.
                ΠΑΡΟΝΤΕΣ                                                                ΑΠΟΝΤΕΣ                   

	Καλός Χαράλαμπος (Πρόεδρος)

	Γιαννιώτης Παναγιώτης

	Τσιρογιάννης Γεώργιος

	Μαργέλη Μαρία

	Τυπάλδος Νικόλαος

	Σκληρός Φίλιππος

	Λύγδας Σπυρίδων 

Τα ανωτέρω απόντα μέλη απουσίαζαν, αν και κλήθηκαν νόμιμα.

Τα πρακτικά τηρήθηκαν από την αναπληρώτρια γραμματέα της Οικονομικής Επιτροπής, Αποστολία Κατωπόδη, υπάλληλο  του  Δήμου Λευκάδας.

ΘΕΜΑ: Απόφαση Ο.Ε. περί τροποποίησης της με αριθμ. 126/2023/ΑΔΑ:6ΡΡΑΩΛΙ-ΘΒΜ απόφασης Οικονομικής Επιτροπής - αντικατάστασης τακτικού μέλους της  Επιτροπής διενέργειας - αξιολόγησης διαδικασιών σύναψης δημόσιας σύμβασης για προμήθεια υλικού εξοπλισμού πληροφορικής για την αναβάθμιση των ΚΕΠ Δήμου Λευκάδας στο πλαίσιο του έργου: «Εκσυγχρονισμός των ΚΕΠ» σύμφωνα με το Εθνικό Σχέδιο Ανάκαμψης και Ανθεκτικότητας Ελλάδα 2.0 




Εισηγητής: Χαράλαμπος Καλός, Δήμαρχος, Πρόεδρος Ο.Ε.

Ο Πρόεδρος της Ο.Ε. κ. Χαράλαμπος Καλός, Δήμαρχος,  κάλεσε τα μέλη της Οικονομικής Επιτροπής να εγκρίνουν το κατεπείγον της συνεδρίασης για την συζήτηση και λήψη απόφασης στο ανωτέρω θέμα που αναγράφεται στην υπ΄ αριθ. 23804/20-10-2023 πρόσκληση, λαμβάνοντας υπόψη και τις δ/ξεις του άρθρου 75 του Ν. 3852/2010, όπως αντικαταστάθηκε από το άρθρο 77 του Ν.4555/18, αναφέροντας τα εξής: Η Συνεδρίαση κρίνεται κατεπείγουσα, διότι η διενέργεια του διαγωνισμού είναι στις 24-10-2023 ενώ η λειτουργία της Επιτροπής με το αναπληρωματικό της μέλος  λήγει στις 21-10-2023.
Λαμβάνοντας υπόψη τα ανωτέρω η Οικονομική Επιτροπή ομόφωνα αποφάσισε το κατεπείγον της Συνεδρίασης, για τους προαναφερόμενους λόγους.
Στη συνέχεια, ο Πρόεδρος της Ο.Ε. κ. Χαράλαμπος Καλός, Δήμαρχος, εισηγούμενος το θέμα, έθεσε υπόψη των μελών της Επιτροπής τα εξής:

«-τις διατάξεις του άρθρου 72 παρ.1 του Ν.3852/10 όπως τροποποιήθηκε και ισχύει: «Η οικονομική επιτροπή είναι όργανο παρακολούθησης και ελέγχου της οικονομικής λειτουργίας του δήμου. Ειδικότερα έχει τις ακόλουθες αρμοδιότητες: […]στ) Αποφασίζει για την κατάρτιση των όρων, τη σύνταξη των διακηρύξεων, τη διεξαγωγή και κατακύρωση κάθε μορφής δημοπρασιών και διαγωνισμών, συμπεριλαμβανομένων και αυτών που αφορούν σε έργα, μελέτες, προμήθειες και υπηρεσίες, καθώς και τη συγκρότηση των ειδικών επιτροπών διεξαγωγής και αξιολόγησης από μέλη της ή ειδικούς επιστήμονες, υπαλλήλους του Δήμου ή δημόσιους υπαλλήλους.»
Σύμφωνα με την παρ. ζ του ίδιου άρθρου «Ασκεί τα καθήκοντα αναθέτουσας αρχής κατά το στάδιο που προηγείται της σύναψης των συμβάσεων έργων, μελετών, υπηρεσιών και προμηθειών, ανεξαρτήτως προϋπολογισμού, πλην των περιπτώσεων της απευθείας ανάθεσης, που υπάγονται στην αρμοδιότητα του Δημάρχου και αποφασίζει για την έγκριση και παραλαβή των πάσης φύσεως μελετών του Δήμου, σύμφωνα με το άρθρο 189 του ν. 4412/2016 (Α΄ 147).»

-τις διατάξεις των άρθρων 221 και 221 Α του Ν.4412/2016

- τις διατάξεις του ν.3463/06 (114/Α΄/2006

-τις διατάξεις των άρθρων 13-15 του Κώδικα Διοικητικής Διαδικασίας (ν.2690/1999 ΦΕΚ 45/Α΄΄/1999) του Δημοσίου, των ΟΤΑ και Λοιπών Προσώπων Δημοσίου Δικαίου

-τη με αριθμ.126/2023/ΑΔΑ:6ΡΡΑΩΛΙ-ΘΒΜ απόφαση Οικονομικής Επιτροπής περί συγκρότησης  Επιτροπής διενέργειας - αξιολόγησης διαδικασιών σύναψης δημοσίων συμβάσεων προμηθειών α)υλικού εξοπλισμού πληροφορικής για την αναβάθμιση των ΚΕΠ Δήμου Λευκάδας στο πλαίσιο του έργου: «Εκσυγχρονισμός των ΚΕΠ» σύμφωνα με το Εθνικό Σχέδιο Ανάκαμψης και Ανθεκτικότητας Ελλάδα 2.0 β) πάγιου εξοπλισμού πληροφορικής για τις ανάγκες του Δήμου Λευκάδας, σύμφωνα με την οποία ο υπάλληλος Αθανίτης Αντώνιος ορίστηκε τακτικό μέλος των ανωτέρω επιτροπών

- τη με αριθμ.17659/21-07-2023/ΑΔΑ:ΡΠΣΟΩΛΙ-ΤΗΓ απόφαση Δημάρχου περί στελέχωσης Μονάδας Εσωτερικού Ελέγχου στον Δήμο Λευκάδας, σύμφωνα με την οποία ορίστηκε ως Προϊστάμενος ο εν λόγω υπάλληλος. Τα καθήκοντα του σύμφωνα με την αναφερόμενη απόφαση είναι ασυμβίβαστα με οποιαδήποτε άλλα καθήκοντα που δεν σχετίζονται με τον έργο της μονάδας

-τη με αριθμ. 22860/6-10-2023/ΑΔΑΜ:23PROC013545819 διακήρυξη επαναληπτικού ηλεκτρονικού  ανοικτού διαγωνισμού κάτω των ορίων με σφραγισμένες προσφορές για την ανάδειξη αναδόχου εκτέλεσης της προμήθειας υλικού εξοπλισμού πληροφορικής για την αναβάθμιση των ΚΕΠ Δήμου Λευκάδας στο πλαίσιο του Έργου «Εκσυγχρονισμός των ΚΕΠ» σύμφωνα με το Εθνικό Σχέδιο Ανάκαμψης και Ανθεκτικότητας Ελλάδα 2.0 με συνολική εκτιμώμενη δαπάνη 60.140,00€ με το Φ.Π.Α.24% με ημερομηνία διενέργειας στις 24-10-2023

Θέτουμε υπόψη των μελών της Επιτροπής κατάλογο των υπηρετούντων υπαλλήλων στον Δήμο Λευκάδας

Κατόπιν  των ανωτέρω, καλείται  η Οικονομική Επιτροπή 

Να προβεί στην αντικατάσταση του ΑΘΑΝΙΤΗ ΑΝΤΩΝΙΟΥ κλάδου ΠΕ Διοικητικού Οικονομικού τακτικού μέλους της Επιτροπής διενέργειας - αξιολόγησης διαδικασιών σύναψης δημόσιας σύμβασης προμήθειας υλικού εξοπλισμού πληροφορικής για την αναβάθμιση των ΚΕΠ Δήμου Λευκάδας στο πλαίσιο του έργου: «Εκσυγχρονισμός των ΚΕΠ» σύμφωνα με το Εθνικό Σχέδιο Ανάκαμψης και Ανθεκτικότητας Ελλάδα 2.0.»

Μετά από διαλογική συζήτηση, η Ο.Ε.  αφού  έλαβε υπόψη της:

· την ανωτέρω εισήγηση

· το άρθρο 75 του Ν. 3852/10  περί λειτουργίας Ο.Ε. & Ε.Π.Ζ. όπως αντικαταστάθηκε από το  άρθρο 77   του Ν. 4555/18

· το άρθρο 72 του Ν. 3852/10 περί αρμοδιοτήτων Ο.Ε. όπως τροποποιήθηκε από το άρθρο 31 του Ν. 5013/23.
ΑΠΟΦΑΣΙΖΕΙ ΟΜΟΦΩΝΑ
την αντικατάσταση του ΑΘΑΝΙΤΗ ΑΝΤΩΝΙΟΥ, κλάδου ΠΕ Διοικητικού Οικονομικού, τακτικού μέλους της Επιτροπής διενέργειας - αξιολόγησης διαδικασιών σύναψης δημόσιας σύμβασης προμήθειας υλικού εξοπλισμού πληροφορικής για την αναβάθμιση των ΚΕΠ Δήμου Λευκάδας στο πλαίσιο του έργου: «Εκσυγχρονισμός των ΚΕΠ» σύμφωνα με το Εθνικό Σχέδιο Ανάκαμψης και Ανθεκτικότητας Ελλάδα 2.0. από τον δημοτικό υπάλληλο ΣΙΔΕΡΗ ΕΛΕΥΘΕΡΙΟ, κλάδου ΠΕ Μηχανολόγων Μηχανικών.


Η απόφαση αυτή πήρε αύξοντα αριθμό: 376/2023.              
     

        Ο Πρόεδρος 

                          

 Τα Μέλη

     
             ΚΑΛΟΣ ΧΑΡΑΛΑΜΠΟΣ[image: image1.png]

